Tartalom

# Számítás képletekkel

Minden képlet egy egyenlőségjellel kezdődik. A képletek tartalmazhatnak számokat, szöveget, aritmetikai operátorokat, logikai operátorokat vagy függvényeket.

Fontos megjegyezni, hogy az alapvető aritmetikai operátorok (+, -, *, /) a képletekben a „szorzás és osztás az összeadás és kivonás előtt” szabály szerint használhatók. A =SZUM(A1:B1) helyett írhatja az =A1+B1 képletet is.

Zárójelek szintén használhatók. Az =(1+2)*3 és az =1+2*3 képlet eltérő eredményeket ad.

Íme néhány példa LibreOffice Calc-képletre:

=A1+10 | Megjeleníti az A1-es cella tartalmát, de hozzáad még 10-et.
=A1*16% | Megjeleníti az A1-es cella tartalmának 16%-át.
=A1 * A2 | Megjeleníti az A1-es és az A2-es cella szorzatát.
=KEREK(A1;1) | Az A1-es cella tartalmát egy tizedesjegyre kerekítve jeleníti meg.
=EFFECTIVE(5%;12) | Kiszámolja a reálkamatot 5%-os névleges éves kamattal és 12 havi részletfizetéssel.
=B8-SZUM(B10:B14) | Összeadja a B10-től a B14-ig terjedő cellák értékeit, és ezt kivonja a B8-as cella értékéből.
=SZUM(B8;SZUM(B10:B14)) | Kiszámolja a B10-től a B14-ig terjedő cellák tartalmának összegét, és ezt hozzáadja a B8-as cella értékéhez.

A képletekbe függvények is ágyazhatók, amint azt a példa is mutatja. Függvényeket függvényekbe is ágyazhat. A Függvénytündér segítséget nyújt az egymásba ágyazott függvényekkel kapcsolatban.

Kapcsolódó témakörök

Képletek megadása

Függvénylista

Függvénytündér

Támogasson minket!