Tartalom

# Betűméret

Használja ezt a párbeszédablakot a képlet betűméretének megadásához. Válasszon egy alapméretet, és a képlet minden eleme ehhez képest lesz átméretezve.

Ennek a parancsnak az eléréséhez...

Válassza a Formátum - Betűméret menüparancsot.

## Alapméret

A képlet összes eleme az alapmérettel arányosan lesz méretezve. Az alapméret módosításához írja be, vagy válassza ki a kívánt pont (pt) értéket. Más mértékegységet vagy más mértékrendszert is használhat, amely azután átkonvertálódik pontban számított értékké.

A LibreOffice Math alapértelmezett betűméretének (12 pt) végleges megváltoztatásához először állítsa be a kívánt értéket (például 11 pt), majd kattintson az Alapértelmezett gombra.

## Relatív méretek

Ebben a szakaszban meghatározhatja az összes elemtípus relatív méretét az alapmérethez képest.

### Szöveg

Válassza ki a képletben lévő szöveg méretét, az alapmérethez képest.

### Indexek

Válassza ki a képletben található indexek relatív méretét az eredeti méret arányában.

### Függvények

Válassza ki a képletben található nevek és egyéb függvényelemek relatív méretét az eredeti méret arányában.

### Operátorok

Válassza ki a képletben található matematikai operátorok relatív méretét az eredeti méret arányában.

### Határok

Válassza ki a képletben található határértékek relatív méretét az eredeti méret arányában.

## Alapértelmezett

A mostani módosítások lesznek az alapértelmezések az összes új képlethez, ha erre a gombra kattint. A változtatások mentése előtt biztonsági figyelmeztetés jelenik meg.

Támogasson minket!