Tartalom

# Mértékegységek átváltása

Bizonyos párbeszédablakokban a beviteli mezőkbe mértékegységet is írhat. Ha csak egy számértéket ad meg, az alapértelmezett mértékegység lesz használva.

A Writer-szövegesdokumentumok alapértelmezett mértékegységét a LibreOffice - Beállítások az Eszközök - Beállítások - LibreOffice Writer - Általános párbeszédablakban állíthatja be. A Calc, Draw és Impress esetén nyisson meg egy ilyen típusú dokumentumot, majd nyissa meg a megfelelő Általános lapot, úgy mint a Writernél.

A hosszúságegységek bevitelére szolgáló mezőkben szintén megadhatja az egység rövidítését a következő lista alapján:

Mértékegység rövidítése | Magyarázat
--- | ---
mm | Milliméter
cm | Centiméter
in or ″ | Hüvelyk
pi | Pica
pt | Pont

A mértékegységek átszámítására a következő képletek vonatkoznak:

- 1 cm = 10 mm

- 1 hüvelyk = 2,54 cm

- 1 hüvelyk = 6 pica = 72 pont

Például egy szöveges dokumentumban nyissuk meg a Formátum - Bekezdés - Behúzás és térköz párbeszédablakot. Az aktuális bekezdés egy hüvelykkel beljebb húzásához írja be az 1 in vagy a 1" értéket a "Bal szélen" mezőbe. A bekezdés 1 cm-rel beljebb húzásához írja be az 1 cm értéket a beviteli mezőbe.

A lehetséges legnagyobb vagy legkisebb érték beviteléhez kattintson az aktuális értékre, majd nyomja meg a Page Up, illetve a Page Down billentyűt.

Kapcsolódó témakörök

Mértékegységek kiválasztása

Támogasson minket!