Tartalom

# Számok formázása tizedesekkel

Írjon be a munkalapba egy számot, például: 1234,5678. Ez a szám az alapértelmezett számformátum szerint kerül megjelenítésre két tizedesjeggyel. A bejegyzés megerősítésekor 1234,57-et fog látni. Csak a megjelenítés során kerül a szám lekerekítésre, a program belsejében a vessző után álló mind a négy tizedesjegy megmarad.

Számok tizedesjegyekkel való formázásához:

1. Helyezze a kurzort egy számra, majd válassza a Formátum - Cellák parancsot a Cellák formázása párbeszédablak megnyitásához.

2. A Számok lapon megjelenik az előre meghatározott számformátumok kínálata. A párbeszédablak jobb alsó részében láthatja, hogy az aktuális szám - egy adott formátum hozzárendelését követően - milyen módon kerülne megjelenítésre.

Ha csak a tizedesjegyek számát kívánja módosítani, akkor azt legegyszerűbben a Formázás eszköztár Számformátum: tizedesjegy hozzáadása vagy Számformátum: tizedesjegy törlése ikonjaival teheti meg.

Kapcsolódó témakörök

Egyéni számformátumok

Cellák pénznem-formátumban

Számformátumkódok

Számok formázása szövegként

Támogasson minket!