Tartalom

# Relációk

Lehetővé teszi reláció meghatározását és szerkesztését két tábla között.

Ennek a parancsnak az eléréséhez...

In a database file window, choose Tools - Relationships.

A frissítési és törlési beállítások csak akkor érhetők el, ha a használt adatbázis támogatja ezeket.

## Érintett táblák

Itt jelenik meg a két, relációban lévő tábla. Ha egy új relációt definiál, akkor a párbeszédablak felső részén található kombinált listák mindegyikéből választhat egy-egy táblát.

Ha egy meglévő relációhoz nyitotta meg a Relációk párbeszédablakot a Reláció ablak összekötő vonalaira duplán kattintva, akkor a táblákban lévő relációk nem módosíthatók.

## Kulcsmezők

Meghatározza a reláció kulcsmezőit.

A hivatkozásnak kiválasztott táblanevek itt oszlopnévként jelennek meg. Ha a mezőre kattint, akkor a nyílgombok segítségével kiválaszthat egy mezőt a táblából. Minden reláció egy sorba íródik.

## Beállítások frissítése

Itt olyan beállításokat választhat ki, amelyek akkor lépnek érvénybe, ha az elsődleges kulcsmezőben változás történik.

### Nincs művelet

Megadja, hogy az elsődleges kulcson történő változtatás ne befolyásolja a többi, külső kulcsmezőt.

### Kaszkád frissítése

Frissít minden külső kulcsmezőt, ha a neki megfelelő elsődleges kulcs értéke megváltozott (Kaszkád frissítése).

### Null érték használata

Ha a megfelelő elsődleges kulcs megváltozott, használja ezt a beállítást az összes külső kulcsmező értékének „IS NULL”-ra való állításához. Az IS NULL azt jelenti, hogy a mező üres.

### Alapérték használata

Ha a megfelelő elsődleges kulcs módosításra került, akkor használja ezt a beállítást a külső kulcsmezők alapértelmezett értékének beállításához. A megfelelő tábla készítése közben egy külső kulcsmező alapértelmezett értéke a mező tulajdonságainak megadásakor lesz definiálva.

## Törlési beállítások

Itt adhatja meg azokat a beállításokat, amelyek az elsődleges kulcsmező törlésekor lépnek érvénybe.

### Nincs művelet

Megadja, hogy az elsődleges kulcs törlése ne befolyásolja a többi, külső kulcsmezőt.

### Kaszkád törlése

Megadja, hogy a megfelelő elsődleges kulcs törlésekor minden külső kulcsmező törlődjön.

Ha a Kaszkád törlése beállítással törli az elsődleges kulcsot, akkor az összes olyan tábla rekordjai is törlésre kerülnek, amely tartalmazza ezt a kulcsot idegen kulcsként. Nagy körültekintéssel alkalmazza ezt a lehetőséget; az adatbázis nagy része törlődhet.

### Null érték használata

Ha törli a megfelelő elsődleges kulcsot, akkor az "IS NULL" érték hozzárendelődik az összes külső kulcsmezőhöz.

### Alapértelmezés megadása

Ha törli a megfelelő elsődleges kulcsot, akkor a külső kulcsmezőkhöz az alapértelmezett értéket fogja hozzárendelni.

Támogasson minket!